Факти и цифри

1. **116 са новите потвърдени случаи на вируса Ебола през изминалата седмица, в сравнение със 132 през предишната. В Сиера Леоне и Гвинея има по 58 нови случая, като за пръв път от юни 2014 г. засегнатите в Сиера Леоне не превишават тези в Гвинея. В Либерия няма нови случаи от 21 дена.**
* Някои от погребенията, които се извършват в Гвинея и Сиера Леоне, все още са свързани с опасни практики.
* За да бъде обявен край на епидемията, е необходимо да има 42-дневен период без регистрирани нови случаи. До тогава трябва да бъдем много бдителни. Дори един пропуснат случай може да доведе до нова епидемия.
* Все още има нужда от подкрепа и ответна реакция. Дори в една от трите страни да има регистриран нов случай, и в трите ще има риск.
1. **Служители и доброволци на Червения кръст продължават да оказват помощ при регистрирани нови случаи на заразени с Ебола и се надяват на бързо възстановяване.**
	* Хората, преборили вируса на Ебола, както и засегнатите общности и домакинства имат спешна нужда от подкрепа. Оздравителните програми имат за цел да възстановят домакинствата и да ги направят по-устойчиви към бъдещите рискове от епидемия.
	* Последиците от Ебола върху живота на хората и домакинствата са огромни, застрашени са и пазарите, местната икономика, земеделието и производството на храна. Достъпът до пазара на хранителни продукти е възпрепятстван, поради ограничителния внос/износ, както и поради факта, че много фермери напускат стопанствата си в паника и страх, което води до колебания в цените на хранителните продукти.
	* Повече от 800 са здравните работници, които са директно засегнати от Ебола, стотици от тях загубиха живота си. В основата на всеки възстановителен план, трябва да бъде включено изграждането на една по-устойчива здравна сиситема.
2. **МФЧК/ЧП обяви 10 апела, свързани с Ебола, на обща стойност 112 милиона шв. франка, насочени към 39 милиона души. До момента 86 % от тази сума е осигурена.**
	* След обяваването на трите най-засегнати страни, Червеният кръст предприе координирани действия. Едновременната превенция и мониторинг в тези държави е изключително важна са прекратяване на епидемията.
	* Червеният кръст работи със съседните държави и други международни центрове в Африка (Кения, Етиопия), за да обучи и подготви общностите в случай на разпростарнение на вируса.
3. **Реакцията на Червения кръст се базира на пет опорни точки. Единственият начин да се справим с епидемията е едновременно обучение на общностите, изолиране на пациентите с Ебола, откриване и наблюдаване на всеки, който е имал контакт с болни от вируса, и извършване на безопасни погребения.**
	* Телата на починалите от Ебола са силно заразни, подготовката за погребение и самото погребение крият потенциална опасност от зараза. Специално обучени екипи на Червения кръст са помогнали досега за **15 339 безопасни погребения.**
	* Екипи от доброволци са участвали в проследяване на повече от **52 000 души,** които са били в контакт с болни от Ебола, за да осигурят бързо идентифициране, изолиране на болните и лечение.
	* Екипи на Червения кръст ходят от врата на врата и работят с възрастни хора, общности и религиозни лидери с цел изясняване на начините за разпространение на вируса и необходимостта от ранно лечение. Червеният кръст успя да достигне до **4.6 милиона души** **(4 565 937),** на които предостави точна информация за болестта.
	* Над  **205 000 души**  /включително пациенти, хора, преборили вируса на Ебола и техните семейства/ са получили психологическа подкрепа от обучени щатни служители и доброволци на Червения кръст,. Оздравелите от вируса получават помощ и при реинтегрирането им в обществото.
4. **Силата на Червения кръст е в глобалната мрежа, с която разполага.**
	* Доброволците на Червения кръст във всички засегнати общности се борят срещу стигмата и слуховете за Ебола. Но нападенията срещу екипите, особено в Гвинея, възпрепятстват тяхната дейност.
	* МФЧК/ЧП помогна да бъдат обучени над **10 000 доброволци на Червения кръст, а само през изминалата седмица 4 553 от тях активно** работеха директно с общностите.
	* Всички червенокръстци са специално обучени във връзка с вируса на Ебола и са запознати с мерките за защита, като 762 души са получили специална подготовка в сътрудничество с Международната организация „Лекари без граници“ и с други партньори на Движението.
5. **Най добрата защита срещу Ебола е превенцията.**
	* От март 2014 г. до сега **броят на вероятните и потвърдените случаи на Ебола в засегнатите страни е 24 282, от които 9 976 са завършили със смърт.**
	* **Р**искът от разпространение е нисък. Трябва да сте имали директен контакт с телесни течности на заразени или починали от Ебола хора, след което да си докоснете очите, носа или устата, или да позволите инфекцията да проникне през кожата, ако тя е с нарушена цялост.
	* Хората са заразни, едва след като са налице съответните симптоми. Не са заразни по време на инкубационния период, който може да е от 2 до 21 дни, докато не се покажат първите симптоми - изтощение, треска, повръщане и диария. Късният етап включва и кървене.
	* Болестта не се предава по въздушно-капков път. Вирусът умира при нагряване или дезинфекция със сапун и хлор. Ранните симптоми са подобни на тези при малария и други подобни болести. Червеният кръст призовава всеки в региона, който има подобни симптоми, да потърси незабавно лечение. Ранното лечение значително повишава шансовете за оздравяване.

**По държави:**

**Гвинея**

* Гвинея има 58 регистрирани нови случаи на Ебола през изминалата седмица в сравнение с 51 от предходната седмица. 6 префектури, повечето от които в западната част, са потвърдили нови заразени, като най-много - 28, са във Форекариа, а 13 са в столицата.
* Ангажирането на общността продължава да е предизвикателство за екипите на Червения кръст заради атаките, на които са били подложени, средно по 10 на месец от юли 2014 г. до сега. Това възпрепятства дейността им по издирване на хората, които са имали контакт със заразени, и е пречка за окончателното спиране разпространението на вируса.
* **726** обучени доброволци на Гвинейски Червен кръст са включени през изминалата седмица в дейности, свързани с повишаване на осведомеността, издирване на лица, които са били в контакт с болни от Ебола, даване на съвети на роднини и на оздравели от вируса, дезинфекциране на жилища, извършване на безопасни погребения. Те са част от 2,630 доброволци на Червения кръст, обучени за реакция при Ебола в Гвинея.
* В 20-те лечебници на Френски Червен кръст са приети 170 пациенти и са изписани 99.
* Общият брой на вероятните и потвърдените случаи в Гвинея е 3 385, от които 2 170 са завършили със смърт. Екипите на Червения кръст са извършили 2 887 безопасни погребения.
* Екипите на Червения кръст са достигнали до **1 168 883** души чрез обучения „лице в лице“ и информационни кампании, в рамките на които 6 пъти седмично се излъчват материали по националното радио и два пъти седмично по други радиа.
* До момента е набрана 75 % от необходимата сума, обявена в бедствения Апел на МФЧК/ЧП, който е в размер на 28.5 милиона шв. франка.

**Сиера Леоне**

* Сиера Леоне има 58 нови потвърдени случаи през изминалата седмица, в сравнение с 81 от предходната.
* Лечебницата на Червения кръст в района на град Коно, с капацитет да приеме 40 души, продължава да приема нови пациенти. До момента са приети общо 196 и са изписани 116 пациенти.
* **Общият брой на вероятните и потвърдените случаи в Сиера Леоне е 11 619, от които 3 629 са завършили със смърт.**
* Екипите на Червения кръст продължават да погребват между 400-500 души седмично. (380 само за изминалата седмица).
* **1 873** доброволци са били привлечени предишната седмица в дейности, свързани с повишаване на осведомеността, социална мобилизация, издирване на лица, които са били в контакт с болни от Ебола, даване на съвети на роднини и на оздравели от вируса, извършване на безопасни погребения. Те са част от 2 269 обучени доброволци на Червения кръст за борба с Ебола в Сиера Леоне.
* Червеният кръст има общо 54 екипа, активни в цялата страна, които извършват безопасни погребения, като са погребали **8 852 души до сега.**
* До момента 118 % от необходимата сума по Апела на МФЧК/ЧП за 40.4 милиона шв. франка е осигурена.

**Либерия**

* За трета поредна седмица в Либерия няма нови потвърдени случаи и ако в продължение на 42 дни няма нови, епидемията от Ебола в Либерия официално ще бъде отменена.
* През първите 4 дни на месец март са регистрирани 90 нови предполагаеми случаи, нито един от които не се е оказал положителни.
* 12 екипа на Червения кръст са извършили 3 600 безопасни от избухването на епидемията. Общият брой на предполагаемите, вероятните и потвърдените случаи в Либерия е 9 343, от които 4 162 са завършили със смърт.
* **1 954** обучени доброволци на Либерийския Червен кръст бяха привлечени през изминалата седмица в дейности, свързани с повишаване на осведомеността, издирване на лица, които са били в контакт с болни от Ебола, даване на съвети на роднини и на оцелели от вируса, извършване на безопасни погребения.
* До момента е осигурена **89 %** от необходимата сума по Апела на МФЧК/ЧП за **24.5 милиона шв. франка.**